***9. SJEDNICA***

Dana 26.5.2023. godine održana je 9. sjednica Nadzornog odbora sa sljedećim dnevnim redom:

**1. Utvrđivanje kvoruma i usvajanje dnevnog reda**

Zamjenica predsjednika Nadzornog odbora Snježana Grdović utvrđuje da je na sjednici nazočno svih 5 članova Nadzornog odbora te utvrđuje kvorum.

Zamjenica predsjednika predlaže dopunu dnevnog reda sjednice, koji glasi:

**DNEVNI RED:**

1. Utvrđivanje kvoruma i usvajanje dnevnog reda
2. Verifikacija mandata novog člana Nadzornog odbora
3. Izbor predsjednika i zamjenika predsjednika Nadzornog odbora
4. Verifikacija zapisnika s 8. sjednice Nadzornog odbora održane dana 27.1.2023. godine
5. Izvještaj direktora Društva o poslovanju Društva u prvom kvartalu 2023. godine
6. Razno.

Članovi Nadzornog odbora jednoglasno prihvaćaju predloženi dnevni red.

**2.** **Verifikacija mandata novog člana Nadzornog odbora**

Odlukom Skupštine društva od 25.4.2023. godine članom Nadzornog odbora imenovana je Mihaela Slamar.

*Verificira se mandat članici Nadzornog odbora Mihaeli Slamar.*

**3.****Izbor predsjednika i zamjenika predsjednika Nadzornog odbora**

**• ODLUKA**

*Za predsjednika Nadzornog odbora trgovačkog društva Komunalac d.o.o. imenuje se gospodin Hrvoje Pemper.*

*Za zamjenicu predsjednika Nadzornog odbora trgovačkog društva Komunalac d.o.o. imenuje se gospođa Snježana Grdović.*

**4.** **Verifikacija zapisnika s 8. sjednice Nadzornog odbora održane dana 27.1.2023. godine**

**• ZAKLJUČAK**

*Verificira se zapisnik s 8. sjednice Nadzornog odbora održane dana 27.1.2023. godine.*

**5. Izvještaj direktora Društva o poslovanju Društva u u prvom kvartalu 2023. godine**

*Članovi Nadzornog odbora primaju na znanje Izvještaj Direktora Društva o poslovanju Društva u prvom kvartalu 2023. godine.*

**6.** **Razno**

Pod ovom točkom dnevnog reda direktor Renato Raguž traži od Nadzornog odbora odobrenje za izradu novog Pravilnika o radu, a zbog usklađenja s odredbama novog Zakona o radu.

**• ODLUKA**

*Odobrava se direktoru Društva izrada novog Pravilnika o radu Društva.*